|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αρ. Πρωτ. 953 Αθήνα, 10/06/2020

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας εκφράζει την αμέριστη συμπαράστασή του στον συνάδελφο και άξιο αγωνιστή Χάρη Σμυρνιώτη, πρώην εκπρόσωπο των εργαζομένων στο ΙΓΜΕ. Σύμφωνα με ανακοίνωση του Συνδικάτου ΙΓΜΕ (ΕΑΓΜΕ) ξεκίνησε πάλι η δικαστική δίωξή του με την «κατηγορία» ότι δεν συναίνεσε στις παράνομες περικοπές μισθών της περιόδου 2012 – 2013.

Πρόκειται στην ουσία για μια συνδικαλιστική δίωξη δεδομένου ότι ο συνάδελφος τότε εκπρόσωπος, ήταν και Πρόεδρος του Συνδικάτου που με ομόφωνες αποφάσεις διεκδικούσε την μη περικοπή των μισθών και την μη εφαρμογή των παράνομων μειώσεων μισθών.

Το ΕΚΑ απαιτεί την άμεση απεμπλοκή του πρώην εκπροσώπου των εργαζόμενων συναδέλφου Χάρη Σμυρνιώτη από τη δικαστική δίωξη και να πάψουν να σύρονται στα δικαστήρια, σαν κοινοί εγκληματίες, οι αιρετοί εκπρόσωποι των εργαζόμενων γιατί δεν συναινούν σε αντεργατικές ρυθμίσεις κυβερνήσεων και εργοδοτών.

**Το Δ.Σ.**